**Lomake uuden säteilylain hallituksen esityksen kommentointia varten**

|  |  |  |  |
| --- | --- | --- | --- |
| **Kommentoija: Tietosuojavaltuutettu pvm: 13.1.2017**  **Organisaatio: Tietosuojavaltuutetun toimisto** | | | |
| **Kommentin numero** | **Luku,**  **sivun nro/§** | **Yleinen kommentti/**  **Ehdotus uudeksi tekstiksi/**  **Yksittäinen korjaus** | **Perustelut** |
|  | 4 § | Tulisiko 4 §:ssä mainita myös henkilötietolaki (523/1999) sekä laki viranomaisen toiminnan julkisuudesta (621/1999)? | Säteilylaki sisältää useita säännöksiä, jotka koskevat henkilötietojen käsittelyä sekä henkilötietojen luovuttamista viranomaisrekistereistä. Näissä yhteyksissä säteilylain ohella on huomioitava edellä mainitut yleislait. |
|  | 20 § | Annosrekisterin käyttötarkoituksesta tulee säätää selkeästi | Perustuslakivaliokunta edellyttää, että rekisteröinnin tavoite sekä tietojen sallitut käyttötarkoituksista tulisi säätää laintasolla. On todettava, ettei annosrekisterin käyttötarkoitus käy selkeästi ilmi 4 luvun säännöksistä. Käyttötarkoitusta varten peilataan myös tietojen säilytysaikaa. |
|  | 20 §:n 3 mom. | Säilytysaikoja määrittää rekisterin käyttötarkoitus | Lausunnon kohteena olevan lain 20 §:n 3 momentissa säädetään siitä, että minkä aikaa tietoja säilytetään annosrekisterissä. Henkilötietolainsäädäntö lähtee siitä, että henkilötietoja voidaan käsitellä niin kauan, kuin se on henkilötietojen käsittelyn tarkoituksen kannalta tarpeellisia (Henkilötietolain 9 § *”*tarpeellisuusvaatimus”). Ehdotetuille säilytysajoille ei sinänsä ole estettä, kunhan säädetty säilytysaika pystytään perustelemaan rekisterin käyttötarkoituksen kannalta. |
|  | 20 §:n 3 mom | Onko tutkimustarkoitus yksi annosrekisterin käyttötarkoituksista? | Käsitykseni mukaan annosrekisterin ensisijainen tarkoitus on varmistaa säteilytyössä työskentelevien henkilöiden terveyttä ja turvallisuutta, eikä niinkään toimia tutkimusrekisterinä. Onko tällaisen tutkimuksen tekeminen Säteilyturvakeskuksen lakisääteinen tehtävä? Ymmärrettävää on, että kyseisten tietojen tutkimuskäyttöön on suuri intressi niin Säteilyturvakeskuksella, kuin mahdollisesti ulkopuolisillakin tahoilla. Henkilötietojen käsittelystä tutkimuskäyttöön säädetään kuitenkin jo muun muassa henkilötietolain 7 §:ssä ja 12 §:ssä (käsittelyperusteena voi olla mm. lakisääteinen tehtävä tai se, että käsittely tapahtuu tieteellisen tutkimuksen tarkoituksessa) sekä 14 §:ssä ja niiltä osin kuin tietoja luovutetaan tutkimuskäyttöön viranomaisen henkilörekisteristä, sovellettavaksi tulevat julkisuuslain säännökset, mm. julkisuuslain 28 §. |
|  | 20 §:n 3 mom. | Arkistolaitoksen tehtävä on määritellä se, mitkä viranomaisen tiedot tulisi säilyttää pysyvästi tieteellisen ja muun tutkimuksen tarpeisiin | Tässä lainkohdassa säädetään myös siitä, että ”Säteilyturvakeskus voi tutkimustarkoituksia varten säilyttää tietoja tätä pidempään”. Kyseinen lause on hyvin epämääräinen, eikä täsmennä vaadittavalla tarkkuudella arkaluonteisten tietojen säilytysaikaa ko. rekisterissä. Arkistolain (831/1994) 8 §:än ja sen perusteluihin viitaten totean, että arkistolaitoksen tehtävä on määritellä, mitkä viranomaisten tiedot ovat sellaisia, että mitkä asiakirjat ja tiedot tulisi säilyttää pysyvästi tieteellisen ja muun tutkimuksen tarpeisiin. Kuten edellä on esitetty, tietoja saa säilyttää henkilörekisterissä vain niin kauan, kun se on käyttötarkoituksen kannalta tarpeellista. Tiedot voidaan kuitenkin tämän jälkeen siirtää arkistoon viranomaisen arkistonmuodostussuunnitelmassa määritetyllä tavalla. Olen analysoinut henkilötietojen poistamista viranomaisen henkilörekisteristä sekä arkistoimista ratkaisussani Dnro 1487/05/2013, joka on löydettävissä toimistomme sivuilta osoitteesta: <http://www.tietosuoja.fi/fi/index/ratkaisut/henkilotietojenpoistaminenviranomaistenhenkilorekistereistajatietojenarkistointi.html>  Liitän myös oheen ”Tiedon elinkaari” -kaavion, joka havainnollistaa henkilörekisteriin talletetun sekä viranomaisen asiakirjaksi katsottavan tiedon elinkaarta (Liite 2). |
|  | s. 60 | Tiedot tulisi voida luovuttaa sähköisessä muodossa, vaikka suoraa sähköistä yhteyttä annosrekisteriin ei olisikaan työnantajan käytössä. | Nyt lausunnon kohteena olevan esityksen 20 §:n hallituksen esityksen perusteluissa (s. 60) todetaan, että tietoja annosrekisteristä voidaan luovuttaa sähköisen yhteyden kautta, jos työnantajalla on käytössään sellainen. Lisäksi todetaan, että ”Jos yhteyttä ei ole, tiedot voidaan pyytää ja antaa annosrekisteristä henkilötietosäädösten mukaisesti vain kirjallisesti.” Todettakoon, että viranomaisen henkilörekisteristä luovutettaviin tietoihin sovelletaan erityislakina lakia viranomaisen toiminnan julkisuudesta (621/1999), eikä henkilötietolakia (Kts. henkilötietolain 8 §:n 4 momentti). Tämän lisäksi on todettava, että henkilötietolaki on kokonaisuudessaan teknologianeutraali, eikä aseta eri asemaan sähköistä tai manuaalista käsittelyä. Kun edellä esitetyn lisäksi asiassa huomioidaan myös muu viranomaisen toimintaa kokeva lainsäädäntö (mm. laki sähköisestä asioinnista viranomaistoiminnassa (13/2003)), epäselväksi jää, miksi tietojen toimittaminen etäyhteyden puuttuessa on rajattu vain kirjalliseen muotoon? |
|  | 86 §, s. 101 - 102 | Onko lääkärin yhteydenoton yhteydessä tarpeellista luovuttaa arkaluonteisia tai salassa pidettäviä tietoja? Jos on, onko tämä mahdollista lausunnon kohteena olevan lain 87 §:n 2 momentin 137 §:n 1 momentin 4 kohdan nojalla? Säännöksien salassa pidettävien tietojen luovutusten sekä toisaalta vastaanottajan käsittelyoikeuksien osalta tulee olla selkeitä ja yksiselitteisiä. | Lain 86 §:ssä säädetään lääkärin yhteydenottovelvollisuudesta. Näiltä osin herää, kysymys siitä, onko yhteydenoton yhteydessä tarpeellista luovuttaa arkaluonteisia tai salassa pidettäviä tietoja?  Potilaslain 13 §:n mukaisesti potilasasiakirjat ovat lähtökohtaisesti salassa pidettäviä. Olennaista on havaita, että edellä säädetty salassapitovelvoite koskee kaikkia potilasasiakirjaan merkittyjä tietoja.Siitä, millä muilla perusteilla edellä mainitusta salassapitovelvollisuudesta voidaan poiketa, säädetään potilaslain 13 §:n 3 ja 4 momentissa. Salassapitovelvollisuuden rikkominen on säädetty rangaistavaksi potilaslain 14 §:n nojalla. Edellä esitetyn lisäksi terveydenhuollossa tulevat noudatettavaksi viranomaisten toiminnan julkisuudesta annetun lain (621/1999) eli julkisuuslain mukaiset salassapitovelvoitteet, joihin sisältyy asiakirjasalaisuus (22 §) sekä vaitiolovelvollisuus ja hyväksikäyttökielto (23 §). Tämän lisäksi on huomioitava vielä henkilötietolain 33 §:n mukainen vaitiolovelvollisuus. Julkisuuslain 23 §:n 1 momentin mukaan viranomaisen palveluksessa oleva samoin kuin luottamustehtävää hoitava ei saa paljastaa asiakirjan salassa pidettävää sisältöä  tai tietoa, joka asiakirjaan merkittynä olisi salassa pidettävä, eikä muutakaan viranomaisessa toimiessaan tietoonsa saamaa seikkaa, josta lailla on säädetty vaitiolovelvollisuus.  Edellä esitetty huomioiden sekä se, ettei 86 §:n perusteluissa pystytä yksiselitteisesti sulkemaan poissa tarvetta luovuttaa salassa pidettävien ja arkaluonteisia henkilötietoja (perusteluiden mukaan ”Salassa pidettäviä tietoa ei *tarvinne* luovuttaa. Säteilyturvakeskukselle ilmoitettaisiin toiminnanharjoittajan nimi, mutta *ei välttämättä* työntekijän henkilötietoja tai nimeä.) tulisi säännöstä muuttaa siten, että se varmuudella mahdollistaisi tarvittavien tietojen luovuttamisen Säteilyturvakeskukselle. Jo pelkkä potilassuhde on salassa pidettävä tieto. Herää myös kysymys siitä, että mikä on tämän 86 §:n ja toisaalta 87 §:n 2 sekä 137 §:n 1 momentin 4 kohdan momentin välinen suhde? Onko salassa pidettävien tietojen luovuttaminen sittenkin mahdollista 87 §:n 2 momentin tai 137 §:n 1 momentin 4 kohdan nojalla? |
|  | 87 § | Siitä, minkä aikaa tietoja säilytetään potilasasiakirjoissa, säädetään sosiaali- ja terveysministeriön potilasasiakirja-asetuksessa (298/2009). Säilytysaikaa koskevat säännökset tulee keskittää kyseisen asetukseen ja sen liitteeseen, jossa eri tietotyyppien yksityiskohtaiset säilytysajat on määritelty. |  |
|  | 142 § | Mikäli kyseisen pykälän nojalla on tarkoitus mahdollistaa myös valvonnassa saatujen henkilötietojen luovuttaminen, tulee tästä säätää selkeästi. | Ehdotetun lain 142 §:n mukaan tietoja saadaan luovuttaa ”henkilökohtaisista oloista”, mutta osin epäselväksi jää, mitä tällaisella tiedolla tarkalleen ottaen tarkoitetaan. Henkilötiedon käsite on tätä määritelmää laajempi (vrt. henkilötietolain 3 § sekä 33 §). |
|  |  |  |  |